arnastofnun/IGC-2024 huggingface dataset:
S-57/2013

Ár 2013, þriðjudaginn 5. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 57/2013: Ákæruvaldið (H-kvk-nf S-kvk-nf P-kvk-nf) gegn B-kk-þgf Þ-kk-þgf (H-kk-nf B-kk-nf hdl.) og S-kvk-þgf G-kvk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 22. janúar sl. á hendur ákærðu, B-kk-þgf Þ-kk-þgf, kennitala 000000-0000, Barónsstíg 78, Reykjavík, og S-kvk-þgf G-kvk-þgf, kennitala 000000-0000, Skagabraut 24, Akranesi, „fyrir fíkniefnalagabrot, með því að hafa fimmtudaginn 2. ágúst 2012, að Eskihlíð 14a í Reykjavík, haft í vörslum sínum 284,64 g af kannabislaufum, 302,30 g af maríhúana og 15 kannabisplöntur, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmd til refsingar og til greiðslu alls sakarkostnaðar. Krafist er upptöku á 284,64 g af kannabislaufum, 302,30 g af maríhúana, 15 kannabisplöntum og 11 óþekktum fræjum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 3 gróðurhúsalömpum, með vísan til 7. mgr. 5. gr. sömu laga, en þeir voru notaðir til framleiðslu kannabisplantnanna.“

Málavextir

Ákærðu hafa skýlaust játað það brot sem þau eru saksótt fyrir. Hafa þau orðið sek um athæfi það sem lýst er í ákærunni og réttilega er þar fært til refsiákvæða. Þykir refsing ákærðu, sem ekki hafa áður komist í kast við lög, vera hæfilega ákveðin fangelsi í þrjá mánuði. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærðu almennt skilorð 57. gr. almennra hegningarlaga nr. 19, 1940.

Dæma ber ákærðu til þess að sæta upptöku, eins og í dómsorði greinir.

Dæma ber ákærða B-kk-þf til þess að greiða verjanda sínum, H-kk-þgf B-kk-þgf hdl., 50.000 krónur í málsvarnarlaun að meðtöldum virðisaukaskatti.

Þá ber að dæma að ákærðu greiði óskipt annan kostnað af málinu, 147.497 krónur.

DÓMSORÐ:

Ákærðu, B-kk-nf Þ-kk-nf og S-kvk-nf G-kvk-nf, sæti fangelsi í 3 mánuði. Framkvæmd refsingarinnar er frestað og fellur hún niður að liðnum 3 árum frá dómsuppsögu, haldi ákærðu almennt skilorð.

Ákærðu sæti upptöku á samtals 586,94 g af kannabislaufi og marihúana og 15 heilum plöntum, svo og þremur lömpum.

Ákærði B-kk-nf greiði verjanda sínum, H-kk-þgf B-kk-þgf hdl. 50.000 krónur í málsvarnarlaun

Ákærðu greiði óskipt 147.497 krónur í annan sakarkostnað.

P-kk-nf G-kk-nf.
S-620/2013

Mál þetta, sem dómtekið var 1. júlí sl., er höfðað af ríkissaksóknara með ákæru, dagsettri 12. júní 2013, á hendur B-kk-þgf F-kk-þgf, kt. 071149-4989, Dalbraut 20, Reykjavík fyrir kynferðisbrot, með því að hafa föstudaginn 6. júlí 2012, og um nokkurt skeið fram til þess dags, á þáverandi heimili sínu að Krummahólum 13 í Reykjavík, haft í vörslum sínum á Spire turntölvu 160 ljósmyndir og á Ace turntölvu 8 ljósmyndir og 5 hreyfimyndir, sem sýna börn á kynferðislegan og klámfenginn hátt, en tölvubúnaðurinn með myndefninu var haldlagður þann sama dag.

Er þetta talið varða við við 1. mgr. 210. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að framangreint myndefni og Spire og Ace turntölvur, sem lögregla lagði hald á, verði gert upptækt samkvæmt 1. tl. 1. mgr. 69. gr. laga nr. 19/1940.

Verjandi ákærða krefst vægustu refsingar er lög leyfa og hæfilegrar þóknunar sér til handa sem greiðist úr ríkissjóði.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1949 og hefur ekki áður gerst sekur um refsivert brot svo kunnugt sé. Hann hefur játað brot sitt hjá lögreglu og fyrir dómi. Verður refsing hans ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

Myndefni og tölvubúnaður sem lögregla lagði hald á við rannsókn málsins skulu gerð upptæk eins og nánar greinir í dómsorði.

Ákærði greiði málsvarnarþóknun skipaðs verjanda síns, S-kk-ef H-kk-ef hæstaréttarlögmanns, 200.000 krónur.

B-kvk-nf B-kvk-nf héraðsdómari kveður upp dóm þennan.

D Ó M S O R Ð :

Ákærði, B-kk-nf F-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk skulu vera Spire turntölva, Ace turntölva, 168 ljósmyndir og 5 hreyfimyndir, sem sýna börn á kynferðislegan og klámfenginn hátt og lögregla lagði hald á.

Ákærði greiði málsvarnarþóknun skipaðs verjanda síns, S-kk-ef H-kk-ef hæstaréttarlögmanns, 200.000 krónur.
S-678/2013

Árið 2013, 2. október, er á dómþingi Héraðsdóms Reykjavíkur, sem háð er í Dómhúsinu við Lækjartorg af A-kk-þgf H-kk-þgf, settum héraðsdómara, kveðinn upp dómur í sakamálinu nr. 678/2013: Ákæruvaldið gegn D-x-x S-x-x, en málið var dómtekið 26. september 2013.

Málið er höfðað af ríkissaksóknara með ákæru dagsettri 15. ágúst 2013 á hendur:

„D-x-x S-x-x, [...], fyrir kynferðisbrot, með því að hafa mánudaginn 17. desember 2012, og um nokkurt skeið fram til þess dags haft í vörslum sínum á Packard Bell fartölvu sinni 5244 ljósmyndir og 10 stuttar kvikmyndir sem sýna börn á kynferðislegan og klámfenginn hátt, en tölvan með myndefninu var haldlögð af lögreglu þann sama dag.

Telst þetta varða við 1. mgr. 210. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er jafnframt krafist að framangreint myndefni og umrædd Packard Bell fartölva með raðnúmerið LXBPU0200504138B191601, sem lögregla lagði hald á, verði gert upptækt samkvæmt 1. tölulið. 1. mgr. 69. gr. a. laga nr. 19/1940.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði hefur skýlaust játað brot sitt og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í apríl árið 1983 og hefur ekki áður sætt refsingu svo kunnugt sé. Við ákvörðun refsingar verður hliðsjón höfð af þessu. Til þess þykir einnig mega líta að ákærði hefur gengist greiðlega við broti sínu auk þess sem hann hefur leitað sér aðstoðar sálfræðings eftir að mál þetta kom upp.

Þykir refsing ákærða hæfilega ákveðin fimm mánaða fangelsi, en fresta skal fullnustu refsingarinnar og hún falla niður að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Með vísan til 1. töluliðar 1. mgr. 69. gr. a almennra hegningarlaga verður ákærða gert að sæta upptöku á því myndefni og þeirri Packard Bell fartölvu sem í ákæru greinir.

Þá ber að dæma ákærða til að greiða málsvarnarþóknun skipaðs verjanda síns, G-kvk-ef S-kvk-ef A-kvk-ef hrl., að meðtöldum virðisaukaskatti, 62.750 krónur.

A-kk-nf H-kk-nf, settur héraðsdómari, kveður upp dóm þennan.

DÓMSORÐ:

Ákærði, D-x-x S-x-x, sæti fangelsi í fimm mánuði. Fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á Packard Bell fartölvu með raðnúmerið LXBPU0200504138B191601 og 5.244 ljósmyndum og 10 stuttum kvikmyndum sem sýna börn á kynferðislegan og klámfenginn hátt.

Ákærði greiði málsvarnarþóknun skipaðs verjanda síns, G-kvk-ef S-kvk-ef A-kvk-ef hrl., 62.750 krónur.

A-kk-nf H-kk-nf
S-679/2013

Mál þetta, sem dómtekið var 20. nóvember síðastliðinn, var höfðað með ákæru ríkissaksóknara, útgefinni 15. ágúst sl., á hendur S-kk-þgf B-kk-þgf, kt. 000000-0000, Eyjabakka 12, Reykjavík, „fyrir eftirtalin brot gegn valdstjórninni framin aðfaranótt sunnudagsins 18. nóvember 2012, í Reykjavík:

1. Með því að hafa, í kjölfar handtöku ákærða, í lögreglubifreið fyrir framan Tryggvagötu 14, hótað lögreglumanninum J-kk-þgf S-kk-þgf lífláti en ákærði sagði við lögreglumanninn: „að hann væri sama sem dauður“.

Telst þetta varða við 1. mgr. 106. gr. almennra hegningarlaga nr. 19/1940.

2. Með því að hafa, síðar sömu nótt, á slysadeild Landspítala háskólasjúkrahúss í Fossvogi, lagt til lögreglumannsins S-kk-ef I-kk-ef E-kk-ef með skærum, og kom lagið í vinstri upphandlegg S-kk-ef, með þeim afleiðingum að hann hlaut eymsli á vinstri upphandlegg.

3.

Telst þetta varða við 1. mgr. 106. gr. almennra hegningarlaga.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði neitaði sök við þingfestingu og eins við upphaf aðalmeðferðar. Eftir að hafa hlýtt á framburð vitna, það er framangreindra lögreglumanna og eins til viðbótar, játaði ákærði skýlaust að hafa gerst sekur um það sem honum er gefið að sök í ákærunni. Krafa ákærða er að hann verði dæmdur til vægustu refsingar. Þess er krafist að ríkissjóður greiði sakarkostnað og málsvarnarlaun.

II

Með því að ákærði hefur fyrir dómi skýlaust játað að hafa framið brot þau sem honum eru gefin að sök í ákærunum, og játning hans styðst við sakargögn, eru efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæðis í ákærunni.

Ákærða hefur ekki áður verið refsað. Brot það, sem í 2. ákærulið greinir, er mjög alvarlegt þótt ekki hlytist tjón af. Refsing ákærða verður því ákveðin 6 mánaða fangelsi. Framangreind skæri eru svokölluð gifsskæri og á mynd af þeim má sjá að þau eru ekki oddhvöss. Á neðra blaði er kúla og endinn á efra blaði er sljór. Með vísun til þessa, játningar ákærða og greinilegrar iðrunar hans þykir mega skilorðsbinda refsinguna eins og í dómsorði segir.

Loks verður ákærði dæmdur til að greiða málsvarnarlaun skipaðs verjanda síns með virðisaukaskatti eins og í dómsorði greinir.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, S-kk-nf B-kk-nf, sæti fangelsi í 6 mánuði, en fresta skal fullnustu refsingarinnar og skal hún falla niður að liðnum 3 árum frá deginum í dag að telja, haldi hann almennt skilorð 57. gr. almennra hegningarlaga.

Ákærði greiði málsvarnarlaun skipaðs verjanda síns, V-kk-ef H-kk-ef V-kk-ef hrl., 188.250 krónur.

A-kk-nf Í-kk-nf
S-700/2013

Mál þetta sem dómtekið er í dag, 9. september 2013, er höfðað af lögreglustjóranum á höfuðborgarsvæðinu með ákæru dagsettri 27. ágúst 2013, á hendur L-kk-þgf E-kk-þgf, kt. 000000-0000, Rjúpufelli 23, Reykjavík, fyrir umferðarlagabrot í Kópavogi með því að hafa sunnudaginn 30. júní 2013 ekið bifreiðinni OT-055 sviptur ökurétti Vesturlandsveg vi Úlfarsá uns lögregla stöðvaði aksturinn.

Er talið að brot þetta varði við 1. mgr. 48. gr., sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 24, 2007.

Er þess krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði sem er fæddur í desember 1989 hefur fimm sinnum gengist undir sættir og viðurlagaákvörðun við lögreglustjórann á höfuðborgarsvæðinu og greitt sekt fyrir brot á umferðarlögum og lögum um ávana- og fíkniefni.

Með hliðsjón af sakarefni málsins er refsing ákærða ákveðin fangelsi 30 daga.

D ó m s o r ð :

Ákærði, L-kk-nf E-kk-nf, sæti fangelsi í 30 daga

S-kk-nf S-kk-nf.
S-812/2013

Mál þetta, sem dómtekið var í dag, er höfðað með ákæru, útgefinni 17. september 2013, á hendur K-kk-þgf T-kk-þgf S-kk-þgf, kt. 000000-0000, Bröttutungu 9, 200 Kópavogi , fyrir þjófnað í Reykjavík árið 2012 með því að hafa miðvikudaginn 1. ágúst á bifreiðastæði við Brimborg, Bíldshöfða stolið 4 álfelgum og 4 hjólbörðum undan óskráðri Ford Fiesta bifreið í eigu Brimborgar.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1974. Samkvæmt sakavottorði gekkst hann á árunum 2008 og 2009 tvívegis undir refsingu vegna þjófnaðarbrota í Danmörku. Þá var hann dæmdur þar í landi 11. febrúar 2011 til 6 mánaða fangelsisrefsingar fyrir fjársvik. Við ákvörðun refsingar ákærða verður tekið mið af 255. gr. almennra hegningarlaga. Til málsbóta horfir að ákærði hefur gengist greiðlega við broti sínu. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef Þ-kk-ef hdl., 62.750 krónur að meðtöldum virðisaukaskatti.

Af hálfu ákæruvaldsins flutti málið H-kvk-nf S-kvk-nf P-kvk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, K-kk-nf T-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef Þ-kk-ef hdl., 62.750 krónur að meðtöldum virðisaukaskatti.

R-kvk-nf H-kvk-nf
S-827/2013

Mál þetta sem dómtekið var í dag 7. október er höfðað af ríkissaksóknara með ákæru dagsettri 17. september 2013, á hendur S-kk-þgf J-kk-þgf H-kk-þgf, kt. 000000-0000, xxxxxxxxxx Reykjavík, fyrir kynferðisbrot, með því að hafa mánudaginn 17. október 2012, og um nokkurt skeið fram til þess dags haft í vörslu sinni, á spjaldtölvu af gerðinni Point of View Tab Portable 2.4, 15 ljósmyndir sem sýna börn á kynferðislegan og klámfenginn hátt, en tölvan með myndefninu var haldlögð af lögreglu þann sama dag.

Er talið að þetta varði við 1. mgr. 210. gr. a. almennra hegningarlaga nr. 19/1940.

Er þess krafist að ákærði verði dæmdur til refsingar og til greiðslu alls sakarkostnaðar.

Er þess jafnframt krafist að framangreint myndefni og umrædd Point of View Tab Portable 2.4 spjaldtölva með raðnúmerið 20120406V721-0.6.1, sem lögregla lagði hald á, verði gert upptækt samkvæmt 1. tölulið. 1. mgr. 69. gr. a. laga nr. 19/1940.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði S-kk-nf J-kk-nf H-kk-nf er fæddur í ágúst 1965. Samkvæmt sakavottorði hefur ákærði einu sinni gengist undir viðurlagaákvörðun með greiðslu sektar fyrir umferðarlagabrot og verið sviptur ökurétti í 2 ár.

Með hliðsjón af sakarefni málsins er refsing ákærða ákveðin fangelsi í þrjá mánuði. Verður refsingin skilorðsbundin með þeim hætti er í dómsorði greinir.

Ákærði greiði málsvarnarþóknun skipaðs verjanda síns, B-kk-ef E-kk-ef héraðsdómslögmanns, 75.300 krónur.

D ó m s o r ð :

Ákærði, S-kk-nf J-kk-nf H-kk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum 2 árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs myndefni og Point of View Tab Portable 2.4 spjaldtölva með raðnúmerið 20120406V721-0.6.1, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef E-kk-ef héraðsdómslögmanns, 75.300 krónur.

S-kk-nf S-kk-nf.
S-851/2013

Árið 2013, 18. október, er á dómþingi Héraðsdóms Reykjavíkur, sem háð er í Dómhúsinu við Lækjartorg af A-kk-þgf H-kk-þgf, settum héraðsdómara, kveðinn upp dómur í sakamálinu nr. 851/2013: Ákæruvaldið gegn S-kk-þgf A-kk-þgf N-kk-þgf, en málið var dómtekið 8. október 2013.

Málið er höfðað af lögreglustjóranum á höfuðborgarsvæðinu með ákæru, dagsettri 24. september 2013, á hendur:

„S-kk-þgf A-kk-þgf N-kk-þgf, kt. 000000-0000, Hraunbæ 2, Reykjavík, fyrir líkamsárás, með því að hafa aðfaranótt laugardagsins 15. desember 2012, utan við skemmtistaðinn Dillon rokkbar, Laugavegi 30 í Reykjavík, í félagi við óþekktan mann, slegið og kýlt [...] í andlitið, með þeim afleiðingum að hann hlaut roða á hægri vanga, glóðarauga, áverka á hægri kinn og auga.

Telst brot þetta varða við 1. mgr. 217. gr. almennra hegningarlaga nr. 19/1940, ásamt síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar er lög leyfa.

Ákærði hefur skýlaust játað brot sitt og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í nóvember árið 1982. Hann hefur þó nokkrum sinnum gengist undir lögreglustjórasátt og hlotið dóma fyrir umferðarlagabrot, nú síðast 8. febrúar 2013, en þá var hann dæmdur í 15 daga fangelsi og sviptur ökurétti ævilangt. Brot það sem ákærða er nú gefið að sök framdi hann fyrir uppkvaðningu fyrrnefnds dóms. Verður ákærða því nú dæmdur hegningarauki, sbr. 78. gr. almennra hegningarlaga nr. 19/1940.

Að öllu framangreindu virtu er refsing ákærða hæfilega ákveðin 20 daga fangelsi.

A-kk-nf H-kk-nf, settur héraðsdómari, kveður upp dóm þennan.

DÓMSORÐ:

Ákærði, S-kk-nf A-kk-nf N-kk-nf, sæti fangelsi í 20 daga.

A-kk-nf H-kk-nf
S-86/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 5. febrúar sl., á hendur T-x-x M-x-x, Reykjavík, „fyrir þjófnað, með því að hafa fimmtudaginn 11. október 2012 stolið Playstation Dual Shock fjarstýringu að söluverðmæti 10.995 kr. úr verslun Elko í Skógarlind í Kópavogi.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði var sektaður fyrir þjófnað 2008 og aftur 2010. Á árunum 2010 til 2012 var hann 4 sinnum sektaður fyrir umferðarlagabrot. Verður refsing hans því ákveðin fangelsi í 30 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Ákærði greiði málsvarnarþóknun skipaðs verjanda síns, G-kk-ef E-kk-ef hdl., 50.200 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, T-x-x M-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði málsvarnarþóknun skipaðs verjanda síns, G-kk-ef E-kk-ef hdl., 50.200 krónur.

A-kk-nf Í-kk-nf
S-883/2013

Mál þetta sem dómtekið var í dag, 19. nóvember 2013, er höfðað af ríkissaksóknara með ákæru dagsettri 25. september 2013, á hendur S-kk-þgf P-kk-þgf A-kk-þgf, kt. 000000-0000, Laugavegi 157, Reykjavík, fyrir brot gegn valdstjórninni, með því að hafa aðfaranótt laugardagsins 10. mars 2012, í stigagangi að Eyjabakka 20 í Reykjavík, kastað hárspöng úr járni í andlit lögreglumannsins R-kk-ef H-kk-ef G-kk-ef, en hárspöngin lenti við hægri augabrún með þeim afleiðingum að R-kk-nf H-kk-nf hlaut mar á augnloki og augnsvæði.

Er talið að þetta varða við 1. mgr. 106. gr. almennra hegningarlaga nr. 19/1940.

Er þess krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði S-kk-nf P-kk-nf er fæddur í september árið 1984. Samkvæmt sakavottorði hefur S-kk-nf P-kk-nf fimm sinnum gengist undir sættir við lögreglustjórann á höfuðborgarsvæðinu fyrir brot á lögum um ávana- og fíkniefni og umferðarlögum og hefur ákærði þrisvar sinnum verið dæmdur fyrir þjófnaðarbrot og fíkniefnabrot. Brot það sem ákærði er nú sakfelldur fyrir er framið 10. mars 2012, fyrir uppsögu refsidóms ákærða 21. september 2012. Er brotið hegningarauki og verður refsing tiltekin með hliðsjón af 78. gr. laga nr. 19/1940, sbr. 77. gr.

Brot ákærða er svo sem hér að framan greinir hegningarauki við skilorðsdóm. Verður honum ákvörðuð viðbótarrefsing við dóminn. Er við það miðað að ákærða verði dæmd refsing, 30 daga fangelsi, sem bundið verður skilorði. Er við það miðað að skilorðstími fyrri dóms verði látinn halda sér. Í ljósi ákvæða laga nr. 19/1940 verður að gera ákærða nú nýja heildarrefsingu. Verður refsingin skilorðsbundin með þeim hætti er í dómsorði greinir.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 87.850 krónur. Ekki hefur annan sakarkostnað leitt af málinu.

D ó m s o r ð :

Ákærði, S-kk-nf P-kk-nf A-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá 21. september 2012 haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 87.850 krónur.

S-kk-nf S-kk-nf.